b'\n_START_ARTICLE_\nY\xc3\xa9-y\xc3\xa9\n_START_PARAGRAPH_\nY\xc3\xa9-y\xc3\xa9 je naziv za generaciju madridskog Reala koja je "harala" 60. godinama pro\xc5\xa1log stolje\xc4\x87a. U prvim godinama kapetanom je bio Francisco Gento, koji je igraju\xc4\x87i zajedno s velikim Alfredom di Stefanom osvojio pet puta europski Kup prvaka. Gento je predvodio skupinu mladih Realovih igra\xc4\x8da kao \xc5\xa1to su: Amancio Amaro, Jos\xc3\xa9 Araquist\xc3\xa1in, Pach\xc3\xadn, Pedro de Felipe, Manuel Sanchis Mart\xc3\xadnez, Pirri, Ignacio Zoco, Fernando Serena, Ram\xc3\xb3n Grosso i Manuel Vel\xc3\xa1zquez. Karakteristika Y\xc3\xa9-y\xc3\xa9a je to da su svi igra\xc4\x8di bili \xc5\xa0panjolci. Ova grupa Realovih igra\xc4\x8da bila je "dlakavija" od ostalih generacija jer je u to vrijeme to bila moda. Ime su dobili po pjesmi od Beatlesa "She loves you" u kojoj prate\xc4\x87i vokali pjevaju: "Yeah, yeah, yeah" te zbog toga \xc5\xa1to su \xc4\x8detvorica \xc4\x8dlanova Reala pozirala za \xc5\xa1panjolski list Marcu u perikama, koje su neodoljivo podsje\xc4\x87ale na tada\xc5\xa1nje \xc4\x8dlanove Beatlesa._NEWLINE_Transformacija starog tima zapo\xc4\x8dela je 1959. kada trenerom postaje Miguel Mu\xc3\xb1oz. Uskoro Gento kapetansku vrpcu predaje mladom Amanciu. On je "forsirao" igra\xc4\x8de iz Realovih mla\xc4\x91ih pogona \xc5\xa1to je dovelo do toga da su svi igra\xc4\x8du u ovoj generaciji bili \xc5\xa0panjolci. Y\xc3\xa9-y\xc3\xa9 generacija dominira u \xc5\xa1panjolskoj ligi osvojiv\xc5\xa1i to natjecanje 9 puta. Real je s ovom generacijom osvojio i \xc5\xa1esti naslov Europskog prvaka. Bilo je to 1966. u utakmici na belgijskom Heysel stadionu protiv Partizana. Rezultat je bio 2-1, a strijelci su bili Amaro i Serena za Real te Velibor Vasovi\xc4\x87 za Beogra\xc4\x91ane.'